CELEX: C2006/154/20
Language: sk
Date: 2006-07-01 00:00:00
Title: Vec C-185/06: Návrh na začatie prejudiciálneho konania, ktorý podal Court of Appeal (Civil Division) (England and Wales)  14. apríla 2006  – The Queen na návrh British Telecommunications plc/Commissioners for HM Revenue and Customs

1.7.2006   
            
            
               SK
            
            
               Úradný vestník Európskej únie
            
            
               C 154/9
            
         Návrh na začatie prejudiciálneho konania, ktorý podal Court of Appeal (Civil Division) (England and Wales) 14. apríla 2006 – The Queen na návrh British Telecommunications plc/Commissioners for HM Revenue and Customs
   (Vec C-185/06)
   (2006/C 154/20)
   Jazyk konania: angličtina
   Vnútroštátny súd, ktorý podal návrh na začatie prejudiciálneho konania
   Court of Appeal (Civil Division) (England and Wales)
   Účastníci konania pred vnútroštátnym súdom
   
      Odvolateľ: British Telecommunications plc
   
      Odporcovia: Commissioners for HM Revenue and Customs
   Prejudiciálne otázky
   
               1.
            
            
               Vzťahuje sa právo na vrátenie nesprávne vybranej dane daňovými orgánmi podľa práva Spoločenstva, na ktorý Súdny dvor poukázal v bode 84 rozsudku Súdneho dvora z 8. marca 2001, Metallgesellschaft a i. (spojené veci C-397/98 a C-410/98, Zb. s. I-1727), rovnako aj na vrátenie súm, ktoré daňovník zaplatil daňovému orgánu omylom (ak daňový orgán k tomuto omylu neprispel, a nemal dôvod o ňom vedieť), alebo ide o otázku vnútroštátneho práva?
            
         
               2.
            
            
               Ak právo Spoločenstva priznáva právo na vrátenie týchto súm, za týchto okolností vzniká zároveň právo na úroky z vrátenej sumy, alebo ide o otázku vnútroštátneho práva, ako je naznačené v bode 86 rozsudku ESD vo veci Metallgesellschaft?
            
         
               3.
            
            
               Ak právo Spoločenstva priznáva právo na úroky z uvedených súm vrátených za uvedených okolností, ide o právo na jednoduché úroky alebo na úroky z úrokov?